Document ID: 32013R0768

A BIZOTTSÁG 768/2013/EU VÉGREHAJTÁSI RENDELETE
(2013. augusztus 8.)
a méhészeti termékek termelésének és forgalmazásának általános feltételeit javító intézkedésekről szóló 797/2004/EK tanácsi rendelet végrehajtásának részletes szabályairól szóló 917/2004/EK rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 110. cikkére, összefüggésben 4. cikkével,
mivel:
(1)
A 917/2004/EK bizottsági rendelet (2) megállapítja az 1234/2007/EK rendelet 105. cikke szerinti nemzeti méhészeti programok végrehajtásához szükséges rendelkezéseket. A 917/2004/EK rendelet 2. cikkének (2) és (3) bekezdése értelmében a méhészeti programnak a hároméves időszak adott évére megállapított intézkedéseit annak az évnek augusztus 31-éig végre kell hajtani, amelyre a szóban forgó intézkedéseket előirányozták, valamint a kifizetéseket a tárgyév októberének 16. napjától a következő év októberének 15. napjáig tartó költségvetési év folyamán kell teljesíteni. Ezért a tagállamok a méhészeti program évének szeptember 1. és október 15. között nem hajthatnak végre méhészeti intézkedéseket.
(2)
A méhészeti intézkedések végrehajtása és finanszírozása közötti időszak áthidalása érdekében az érintett időpontokat meg kell változtatni, hogy az intézkedések egész évben végrehajthatók legyenek.
(3)
A nemzeti méhészeti programokhoz nyújtott uniós pénzügyi hozzájárulás a 917/2004/EK rendelet I. mellékletében tagállamonként felsorolt méhállományon/kaptárak számán alapul.
(4)
Az 1234/2007/EK rendelet 109. cikkével összhangban a tagállamok benyújtották nemzeti méhészeti programjaikat és a 917/2004/EK rendelet 1. cikke a) pontja szerint naprakésszé tették a méhcsaládok (kaptárak) számát. A 917/2004/EK rendelet I. mellékletének tükröznie kell a méhcsaládok számára vonatkozó naprakész adatokat.
(5)
A 917/2004/EK rendeletet ezért ennek megfelelően módosítani kell.
(6)
Az e rendeletben előírt módosítások összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 917/2004/EK rendelet a következőképpen módosul:
1.
A 2. cikk (2) és (3) bekezdésének helyébe a következő szöveg lép:
„(2) A méhészeti program minden egyes éve (»méhészeti év«) szeptember 1. és augusztus 31. között, 12 egymást követő hónapból áll.
(3) A méhészeti programnak az egyes méhészeti évekre megállapított intézkedéseit az érintett méhészeti év során teljes egészében végre kell hajtani.
Az egyes méhészeti évek során végrehajtott intézkedésekkel kapcsolatos kifizetéseket a méhészeti év októberének 16. napja és a rákövetkező év októberének 15. napja közötti tizenkét hónapos időszak során teljesíteni kell.”
2.
Az I. melléklet helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet a 2013. szeptember 1-jén kezdődő 2014-es méhészeti évtől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. augusztus 8-án.

Labels: 4
15
6